**Tilskudd for karbon i jord**

**Prosjektet «Karbon i jord» skal prøve ut tilskuddsordninger som skal stimulere til økt fangst av karbon i jord og eller redusert tap karbon fra jord. Utprøvinga skal gjøres på 20 utvalgte kornbruk i Trøndelag. Målet med utprøvinga er å utvikle og å finne ut om det er interesse for nye målretta klimapositive tilskuddsordninger i jordbruket.**

***Karbon i jord***

***Karbon i jord er et treårig prosjekt eid av Trøndelag fylkeskommune og er en del av fylkes-kommunen sin satsing for økt fangst og redusert tap av karbon. Prosjektet er for jordbruket og har som mål å formidle kunnskap om karbon i jord, få demonstrert ulike tiltak og å prøve ut tilskuddsordninger.***

**Utvelgelse av gårdsbruk**

Kornbrukene som kan være med i ordninga skal ha ensidig kornproduksjon og må ha arealer som har lavt moldinnhold, enten planert leire eller skarp sandjord. Utprøvingsbruka trenger ikke bare å ha slik jord, men det er på disse arealene det er størst potensiale for å få økt karboninnholdet i jorda og derfor på slik jord en ønsker å starte utprøvinga.

**Ønsker du å være med i prosjektet?**

Dersom du ønsker å være med i prosjektet ta kontakt med:

Anders Mona: fmtlamo@statsforvalteren.no

Elin Thorbjørnsen: elin.thorbjornsen@nlr.no

For lettest å få erfaringsutveksling mellom brukene vil bruk fra følgende regioner prioriteres:

* Melhus- Skaun-Trondheim
* Steinkjer- Verdal- Levanger
* Ørlandet-Rissa

**Tilskudd som skal prøves**

Det er mange tiltak som kan gi økt karboninnhold i jord og som kunne vært prøvd ut. På grunn av begrensa med økonomiske midler i prosjektet og for lettere i ettertid å evaluere ordningene har prosjektet valgt å prøve ut ordninger som i tabellen nedunder.

*Tabell: Tilskuddsordninger i «Karbon i jord» tilskuddssatser og maksimal grense per foretak.*

|  |  |  |
| --- | --- | --- |
| **Tiltak** | **Kr per daa** | **Maks daa per foretak** |
| Kompost på kornareal med lågt moldinnhold | 200 | 10  |
|  |  |  |
| Vekstskifte på arealer med ensidig kornproduksjon | 100 | 50 |
| Bruk av biokull på kornarealer på skarp sandjord | 1500 | 10 |
| Ingen fjerning av halm fra kornarealer | 20 | 500 |
| Miljøavtale | 4000 | 1 |

 **Vekstskifte på arealer med ensidig kornproduksjon**

Formålet er å stimulere til vekstskifte på arealer med ensidig kornproduksjon på planert leirjord eller skarp sandjord for å stimulere til økt jordliv med mål om på sikt økt karboninnhold i jord.

Tiltak:

På areal der det har vært ensidig kornproduksjon skal det være 2 år med eng. Deretter skal arealet i tre år brukes til kornproduksjon.

Vilkår:

* Jordarten skal være enten planert leirjord eller skarp sandjord,
* Moldklasse 2 eller lavere.
* Det skal ha vært kornproduksjon på arealene minimum de siste 15 år

*Tilskudd kr 100 per dekar.*

Tilskudd ytes for både i år med gras år med korn (i prosjektperioden)

**Ingen fjerning av halm fra kornarealer**

Formålet er å stimulere til økt jordliv på arealer med ensidig kornproduksjon med mål om på sikt få økt karboninnhold i jorda.

Tiltak:

Det er ikke tillatt å fjerne halm fra kornarealene til foretaket.

Vilkår:

* Det er ikke tillatt å brenne halmen

Tilskudd kr 20 per dekar

**Kompost på kornareal med lågt moldinnhold**

Formålet med ordninga er å stimulere til bruk av kompost eller lignende organisk jordforbedringsmiddel for å stimulere til økt jordliv og med det på sikt økt karboninnhold i jord.

Tiltak:

Det skal blandes inn minimum 1500 kg kompost per daa i øvre jordskikt. Dersom arealet skal pløyes skal komposten spres etter pløying og moldes inn i jorda.

Vilkår:

* Jordarten skal være enten planert leirjord eller skarp sandjord
* Moldklasse 2 eller lavere.
* Komposten skal tilføres etter pløying og harves inn i jorda.

Kompost som kan brukes må være enten:

* Kompost fra egen gårdsdrift av fôrrester og annet organisk materiale fra gårdsdrifta
* Kompostert talle
* Hygienisert kompost, tillatt brukt på kornareal

Tilskudd kroner 200 per dekar.

Samme areal kan få tilført kompost to år på rad.

**Bruk av biokull på kornarealer på skarp sandjord**

Formålet er å stimulere til lagring av karbon i jord.

Tiltak: På areal der det har vært ensidig kornproduksjon skal det spres minimum 150 kg biokulll per dekar (vanninnhold 25 %). Med dette lagres det 230 kg CO2 ekvivalenter.

Vilkår:

* Jordarten skal helst være skarp sandjord
* Moldklasse 2 eller lavere.
* Biokullet skal moldes inn i jorda etter spredning enten ved pløying eller harving
* Biokullet må være godkjent til bruk på kornareal

Tilskudd kr 3000 per dekar

Tilskudd kan gis til samme areal to påfølgende år.

**Miljøavtale**

Formålet er å stimulere til at foretak gjennomfører flere tiltak som kan medføre redusert tap av karbon eller økt fangst av karbon i sin produksjon.

Tiltak:

* Foretaket har i søknadsåret fullført minimum 2 moduler av klimakurs.
* Foretaket har laga klimaplan med tiltaksplan på foretaket.
* Foretaket bruker i søknadsåret minst 3 av ordningene:
	+ Fangvekst på 30 % av kornarealet
	+ All bruk av husdyrgjødsel tilfredsstiller ordningene «spredning av husdyrgjødsel om våren og eller i vekstsesongen» og eller «nedfelling / nedlegging av husdyrgjødsel»
	+ Har brukt biokull på deler av jordbruksarealet
	+ Har vekstskifte på kornarealet. Etter 3 år med korn skal det være minst 2 år med eng.
	+ Har tilført kompost på jord med lågt moldinnhold (planert leire/skarp sand)
	+ Bruker husdyrgjødsel/organisk gjødsel på alt areal minst kvart 5. år
	+ Ingen jordarbeiding om høsten
	+ Ingen fjerning av halm fra kornarealene

Vilkår:

* Ved søknad om tilskudd for miljøavtale skal det bekreftes at vilkår for miljøavtale er tilfredsstilt.

Tilskudd kr 4000 per foretak